open-index/open-wikipedia-markdown huggingface dataset:
Color TV-Game

— პირველი თაობის გამოყოფილი სახლის სათამაშო კონსოლების სერია, შექმნილი და გამოცემული კომპანია Nintendo-ს მიერ 1977 წელს მხოლოდ იაპონიაში. Color TV-Game-ის სერია არის ყველაზე მეტად გაყიდვადი კონსოლი პირველი თაობის ეპოქაში; პირველი ოთხი მოდელი გაიყიდა 3 მილიონი ეგზემპლარის ოდენობით. სისტემა მუშაობდა ბატარეებისა და კვების წყაროს მეშვეობით. Color TV-Game არის Nintendo-ს მიერ გამოცემული პირველი სათამაშო კონსოლი.

საერთო ჯამში გამოვიდა ხუთი ვერსია. პირველი მოდელი **Color TV-Game 6** გამოვიდა 1977 წლის 1 ივნისს, იგი მოიცავდა „სინათლის ჩოგბურთის“ (ან „Pong“) ექვს ვარიაციას. კონსოლს მარცხენა და მარჯვენა კუთხეში მიმაგრებული ჰქონდა ორი პადლი. ერთი კვირის შემდეგ Nintendo-მ გამოუშვა მომდევნო ვერსია **Color TV-Game 15**, რომელსაც გააჩნდა კაბელით მიერთებული ორი კონტროლერი, რაც შესამჩნევად აადვილებდა თამაშის პროცესს. სულ გამოვიდა Color TV-Game 15-ის ორი ვერსია. 

1978 წლის 8 ივნისს კომპანიამ გამოსცა მესამე მოდიფიკაცია **Color TV-Game Racing 112**, რომელიც მოიცავდა მხოლოდ ერთ თამაშს — რბოლას ზემოთა ხედით, მრავალმოთამაშიან რეჟიმში. აგრეთვე ზედ მაგრდებოდა საჭე და გადაცემის კოლოფი.

1979 წლის 23 აპრილს გამოვიდა რიგით მეოთხე მოდიფიკაცია **Color TV Game Block Breaker**, რომელიც განკუთვნილი იყო ერთი მოთამაშისთვის. მასზე ეშვებოდა თამაში „Block Breaker“ — Nintendo-ს არკადული თამაშის პორტირებული ვერსია, დაფუძნებული Atari-ს ვიდეო თამაშზე „Breakout“.

1980 წელს Nintendo-მ შეზღუდული რაოდენობით გამოსცა Color TV-Game-ის ფინალური მოდიფიკაცია **Computer TV-Game**, რომელშიც ჩაშენებული იყო Nintendo-ს პირველი არკადული თამაშის პორტირებული ვერსია „Computer Othello“.

## გალერეა

ფაილი:Nintendo Color TV game 6 (Cut out).jpg|Color TV-Game 6 (მოდელი CTG-6V)
ფაილი:Color TV-Game 15 (Cut out).jpg|Color TV-Game 15 (მდელი CTG-15S)
ფაილი:TVGame15.jpg|Color TV-Game 15 (მოდელი CTG-15V)
ფაილი:Nintendo-Color-TV-Game-Blockbreaker-FL.jpg|Color TV Block Kuzushi
ფაილი:Nintendo - Color TV Racing 112.jpg|Color TV Racing 112
ფაილი:Nintendo-TV-Game-Computer.jpg|Computer TV Game

## რესურსები ინტერნეტში
* Color TV-Game 6 — Computing History
* Color TV-Game — Console Variations
* Color TV Game  — Retro Gaming Consoles
* Color TV Game — Timelinefy

## სქოლიო
კატეგორია:1977 წლის ვიდეო თამაშები
კატეგორია:1977 წელი ვიდეო თამაშებში
კატეგორია:1977 წლის კომპიუტერთან დაკავშირებული სიახლეები‎
კატეგორია:გამოყოფილი კონსოლები
კატეგორია:Nintendo-ს კონსოლები
კატეგორია:პირველი თაობის ვიდეო თამაშების კონსოლები
კატეგორია:Pong-ის ვარიაციები
კატეგორია:ვიდეო თამაშები შემუშავებული იაპონიაში
თეოდოშიუ I (ბრაგანსის ჰერცოგი)

**თეოდოშიუ I** (; დ. 1510 — გ. 22 სექტემბერი, 1563) — ბრაგანსის დინასტიის წარმომადგენელი. ბრაგანსის ჰერცოგ ჟაიმე I-ის უფროსი ვაჟი. ბრაგანსის ჰერცოგი 1532-1563 წლებში.  

## ბიოგრაფია 
თეოდოშიუ დაიბადა 1510 წელს პორტუგალიაში. იგი იყო ბრაგანსის ჰერცოგ ჟაიმესა და მისი პირველი ცოლის, ლეონოს პერეს დე გუსმანის უფროსი ვაჟი. 1512 წელს მამამისმა დედამისი ღალატის გამო მოაკვლევინა და მალევე მეორედ დაქორწინდა. 

1532 წელს, მამის გარდაცვალების შემდეგ თეოდოშიუ I გახდა ბრაგანსის ახალი ჰერცოგი. იგი ტიპური რენესანსული პრინცი იყო, რომელიც მეტად განათლებული იყო და უყვარდა ხელოვნება. 

1542 წელს იგი დაქორწინდა თავის ბიძაშვილზე, ლემოს გრაფ დინიშის ასულ იზაბელ დე ლანკასტრეზე, რომელთანაც ერთი ვაჟი შეეძინა. 1558 წელს იზაბელი ტრაგიკულად გარდაიცვალა, ამიტომაც 1559 წელს თეოდოშიუ თავისი ცოლის ძმისწულ ბეატრიზ დე ლანკასტრეზე, რომელთანაც კიდევ ორი შვილი შეეძინა. ქორწინებიდან რამდენიმე წელიწადში, 1563 წელს თეოდოშიუ I გარდაიცვალა და ტახტი მისმა ვაჟმა ჟუან I-მა დაიკავა. 

## შვილები 
# ჟუან I (1543-1583), ბრაგანსის ჰერცოგი 1563-1583 წლებში, ცოლად შეირთო კატარინა პორტუგალიელი;
# ჟაიმე (?-1578), გარდაიცვალა დაუქორწინებელი და უშვილო;
# იზაბელა (1560-?), ცოლად გაჰყვა კამინას ჰერცოგ მიგელ ლუიშ დე მენეზესს;

## ლიტერატურა 
* "Nobreza de Portugal e Brasil" Vol. II, page 445. Published by Zairol Lda., Lisbon, 1989.

კატეგორია:დაბადებული 1510
კატეგორია:გარდაცვლილი 22 სექტემბერი
კატეგორია:გარდაცვლილი 1563
კატეგორია:ბრაგანსები
კალიუმის პიროსულფატი

**კალიუმის პიროსულფატი** ან **კალიუმის დისულფატი** — არაორგანული ნაერთი ქიმიური ფორმულით K2S2O7.

## წარმოება
*კალიუმის პიროსულფატი იწარმოება სხვა მარილების თერმული დეკომპოზაციით, ძირითადად კალიუმის ბისულფატით:
: 2 KHSO4 → K2S2O7 + H2O
რეაქციის ტემპერატურის 600°C -ზე მაღლა გაზრდა ამცირებს კალიუმის პიროსულფატის წარმოქმნას, წარმოიქმნება კალიუმის სულფატი და გოგირდის ტრიოქსიდი:.
: K2S2O7 → K2SO4 + SO3

## გამოყენება
კალიუმის პიროსულფატი გამოიყენება ანალიზურ ქიმიაში.
ნაერთი ასევე გამოიყენება ვანადიუმის(V) ოქსიდის კატალიზატორთან ერთად ინდუსტრიაში გოგირდის ტრიოქსიდის მისაღებად.

## სქოლიო 
კატეგორია:არაორგანული ნივთიერებები
ჟუან I (ბრაგანსის ჰერცოგი)

**ჟუან I** (; დ. 1543 — გ. 22 თებერვალი, 1583) — ბრაგანსის დინასტიის წარმომადგენელი. ბრაგანსის ჰერცოგ თეოდოშიუ I-ის უფროსი ვაჟი. ბრაგანსის ჰერცოგი 1563-1583 წლებში. 

## ბიოგრაფია 
ჟუანი დაიბადა 1543 წელს პორტუგალიაში. იგი იყო ბრაგანისს ჰერცოგ თეოდოშიუ I-ისა და მისი პირველი ცოლის, იზაბელ დე ლანკასტრეს უფროსი ვაჟი. 1563 წელს, მამის გარდაცვალების შემდეგ ბრაგანსის ჰერცოგი გახდა. ამავე წელს ცოლად შეირთო თავისი მამიდაშვილი — კატარინა პორტუგალიელი. 

1578 წელს პორტუგალიის მეფე სებასტიან I მაროკოელებმა მოკლეს ბრძოლაში. ახალგაზრდა მეფეს მემკვიდრე არ დარჩა, ამიტომაც ტახტი ბიძამისმა ენრიკე I-მა დაიკავა, რომელიც ამ დროს უკვე ძალიან მოხუცი და უშვილო იყო. 1580 წელს, ენრიკეს გარდაცვალებით შეწყდა ავისების დინასტია, რის გამოც ტახტი მანუელ I-ის შვილიშვილმა, ესპანეთის მეფე ფილიპე II-მ დაიკავა ჰაბსბურგთა დინასტიიდან, რასაც მოჰყვა ესპანეთისა და პორტუგალიის ერთ, იბერიის უნიაში გაერთიანება. 

ჟუანი, როგორც პორტუგალიის მეფე ჟუან I-ის პირდაპირი შთამომავალი და მისი ცოლი, კატარინა, რომელიც მანუელ I-ის შვილიშვილი იყო, პორტუგალიის ტახტზე პრეტენზიას აცხადებდნენ და თავს მის „ნამდვილ“ მეფე-დედოფლად აცხადებდნენ, თუმცა ამაოდ. 1583 წელს ჟუანი გარდაიცვალა. მოგვიანებით, 1640 წელს პორტუგალიის ტახტი მისმა შვილიშვილმა ჟუან IV-მ დაიკავა ბრაგანსის დინასტიიდან. 

## შვილები 
# მარია (1565-?);
# სარაფინა (1566-1604), ცოლად გაჰყვა ესკალონას ჰერცოგ ხუან ფერნანდეს პაჩეკოს;
# თეოდუშიუ II (1568-1630), ბრაგანსის ჰერცოგი, პორტუგალიის მეფე ჟუან IV-ის მამა. 
# დუარტე (?-?), ფრეჩილას მარკიზი;
# ალექსანდრე (?-?), ევორას ეპისკოპოსი;
# ჩერუბინა (1572-1580);
# ანჟელიკა (1573-1576);
# იზაბელა (1578-1582);
# ფილიპე (1581-1608);

## ლიტერატურა 
* "Nobreza de Portugal e Brasil", Vol. II pages 445 to 448. Published by Zairol Lda., Lisbon 1989

კატეგორია:დაბადებული 1543
კატეგორია:გარდაცვლილი 22 თებერვალი
კატეგორია:გარდაცვლილი 1583
კატეგორია:ბრაგანსები
APF Electronics Inc.

**APF Electronics Inc.** — სამომხმარებლო ტექნიკის მწარმოებელი ამერიკული კომპანია, რომელიც მდებარეობდა კუინზში, ნიუ-იორკში.

თავდაპირველად დაკავებული იყო სტერეომოწყობილობების იმპორტით იაპონიიდან. 1970-იან წლებში კომპანია გადაერთო კალკულატორებისა და სხვა გამოთვლითი ტექტნიკის წარმოებაზე. 

1976 წლიდან მათ დაიწყეს პირველი თაობის ვიდეო თამაშების კონსოლების სერიის, APF TV Fun-ის გამოცემა, დაფუძნებული General Instruments-ის ჩიპზე AY-3-8500. ორი წლის შემდეგ, 1978 წელს, კომპანიამ გამოუშვა რიგით მეორე კონსოლი APF-MP1000, რომელიც მეორე თაობის ეპოქაში კონკურენციას უწევდა Atari VCS-ს.

1983 წლის ვიდეო თამაშების ინდუსტრიის კრიზისის შედეგად კომპანია APF Electronics Inc. გაკოტრდა და შეწყვიტა არსებობა.

## სქოლიო
კატეგორია:აშშ-ის გაუქმებული კომპანიები
კატეგორია:გაუქმებული ვიდეო თამაშების კომპანიები
კატეგორია:სახლის კომპიუტერების აპარატული უზრუნველყოფის კომპანიები
კატეგორია:ვიდეო თამაშების კომპანიები ამერიკის შეერთებულ შტატებში
კატეგორია:1970 წელს დაარსებული ვიდეო თამაშების კომპანიები
ფორმალდეჰიდი

**ფორმალდეჰიდი** (სისტემური სახელწოდება: **მეთანალი**) — ორგანული ნაერთი ქიმიური ფორმულით CH2O ან (H−CHO). არის ალდეჰიდების ჯგუფის წარმომადგენელი და უმარტივესი ალდეჰიდი. სახელი ფორმალდეჰიდი ომდინარეობს კარბომჟავა ჭიანჭველამჟავისგან. ფორმალდეჰიდი არის მრავალი სხვა ნივთიერების დასამზადებად საჭირო საწყისი პროდუქტი. 1996 წელს ფორმალდეჰიდის წლიური მოხმარება 8,7 მილიონ ტონას შეადგენდა. ინდუსტრიაში მას ძირითადად იყენებენ პოლიმერების დასამზადებლად.

მისი ფართო გამოყენება თავისი არასტაბილურობისა და მომწამლაობის გათვალისწინებით საფრთხეს უქმნის ადამიანთა ჯამრთელობას. 2011 წელს აშშ-ის ტოქსიკოლოგიის ეროვნულმა პროგრამამ აღწერა, რომ ფორმალდეჰიდს აქვს კანცეროგენული თვისებები.

## სინთეზი და ინდუსტრიული წარმოება
### ისტორია
ფორმალდეჰიდი პირველად რუსი მეცნიერის, ალექსანდრე ბუტლეროვის მიერ იქნა აღმოჩენილი 1859 წელს. საბოლოოდ, ფორმალდეჰიდის იდენტიფიცირება მოახდინა გერმანელმა ქიმიკოსმა ავგუსტ ვილჰელმ ჰოფმანმა 1869 წელს.

### ინდუსტრია
ინდუსტრიაში ფორმალდეჰიდი იწარმოება მეთანოლის კატალიზური დაჟანგვით, ყველაზე ხშირად კატალიზატორად გამოიყენება მეტალური ვერცხლი ან რკინის ოქსიდის ნარევი მოლიბდენის ან ვანადიუმის ოქსიდთან. ჩვეულებრივ, გამოიყენება ფორმოქსის პროცესი, რაც მდგომარეობს შემდეგში:

250–400&nbsp;°C-ზე მეთანოლი ურთიერთქმედებს ჟანგბადთან ზემოთარნიშნული კატალიზატორების თანაობით და მიიღება ფორმალდეჰიდი:.

ფორმალდეჰიდი ასევე გამოიყენება სპირტ პენტაერიტრიტოლის მისაღებად, რომელსაც იყენებენ საღებავებისა და ასაფეთქებელი ნივთიერების დასამზადებლად.

ფორმალდეჰიდი აცეტალდეჰიდთან კონდესაციით იძლევა პენტაერიტრიტოლს, რომელიც აუცილებელია PETN-ის (პენტაერიტრიტოლის ტეტრანიტრატი) სინთეზისთვის. გამოიყენება როგორც ასაფეთქებელი საშუალება. ფენოლებთან კონდენსაციით კი იძლევა ფენოლ-ფორმალდეჰიდურ ფისს.

### ბაქტერიოციდი
ფორმალდეჰიდის წყალხსნარს იყენებენ სადენზიფექციო საშუალებად, რადგან ის კლავს ბაქტერიებისა და სოკოების უმრავლესობას (მათ შორის სპორებსაც).

### წამლის ტესტირებისთვის
ფორმალდეჰიდი და კონცენტრირებული გოგირდმჟავა ქმნის მარკიზის რეაგენტს, რომელსაც შეუძლია ალკალოიდების და სხვა ნაერთების აღმოჩენა.

### მედიცინაში
მედიცინაში ფორმალდეჰიდი გამოიყენება ჰიპერჰიდროზის სამკურნალოდ როგორც ანტიპერსპირანტი.

## სქოლიო 
კატეგორია:ორგანული ნივთიერებები
კატეგორია:ალდეჰიდები
მინკოვსკის სივრცე

**მინკოვსკის სივრცე**, *ოთხგანზომილებიანი სივრცე* — სივრცე, რომელიც აერთიანებს ფიზიკურ სამგანზომილებიან სივრცესა და დროს. შემოიღო ჰ. მინკოვსკიმ 1907-1908 წლებში. წერტილები მინკოვსკის სივრცეში შეესაბამება ფარდობითობის სპეციალური თეორიის „ხდომილობებს“. ხდომილობის მდებარეობა მინკოვსკის სივრცეში განისაზღვრება სამი სივრცული და ერთი დროითი კოორდინატით. იყენებენ x_1=x, x_2=y,  x_3=z. კოორდინატებს, სადაც x, y, z რომელიმე ათვლის ინერციულ სისტემაში ხდომილობის დეკარტის მართკუთხა კოორდინატებია, და x_0= ct კოორდინატს. t არის ხდომილების დრო, c — სინათლის სიჩქარე. x_0 ნაცვლად შეიძლება x_4=ix=ict წარმოსახვითი დროითი კოორდინატის შემოღება.

ფარდობითობის სპეციალური თეორიიდან გამომდინარეობს, რომ სივრცე და დრო დამოუკიდებელნი არ არიან. ათვლის ერთი ინერციული სისტემიდან მეორეზე გადასვლისას კოორდინატები და დრო გარდაიქმნებიან ლორენცის გარდაქმნების შესაბამისად.

## ლიტერატურა
კატეგორია:ფარდობითობის სპეციალური თეორია
თეოდოშიუ II (ბრაგანსის ჰერცოგი)

**თეოდოშიუ II** (; დ. 28 აპრილი, 1568 — გ. 29 ნოემბერი, 1630) — ბრაგანსის დინასტიის წარმომადგენელი. ბრაგანსის ჰერცოგ ჟუან I-ისა და კატარინა პორტუგალიელის უფროსი ვაჟი. ბრაგანსის ჰერცოგი 1583-1630 წლებში. პორტუგალიის მეფე ჟუან IV-ის მამა. 

## ბიოგრაფია 
თეოდოშიუ დაიბადა 1568 წლის 28 აპრილს ვილა-ვიკოზას სასახლეში, პორტუგალიაში. იგი იყო ბრაგანსის ჰერცოგ ჟუან I-ისა და მისი ცოლის, კატარინა პორტუგალიელის უფროსი ვაჟი. მამის მხრიდან იგი პორტუგალიის მეფე ჟუან I-ის შთამომავალი, ხოლო დედის მხრიდან მეფე მანუელ I-ის შვილთაშვილი იყო. 1578 წელს მაროკოელებთან ბრძოლაში დაიღუპა პორტუგალიის მეფე სებასტიან I, რომელსაც შვილები არ დარჩენია, რის გამოც ტახტი მისმა მოხუცმა ბიძამ, ენრიკე I-მა დაიკავა, რომელიც 1580 წელს გარდაიცვალა. მისი გარდაცვალებით შეწყდა ავისის დინასტია და პორტუგალიაში ესპანეთის მეფე ფილიპე II გამეფდა ჰაბსბურგთა დინასტიიდან, რომელიც მეფე მანუელ I-ის შვილიშვილი იყო. 

თეოდოშიუს მშობლები პორტუგალიის ტახტზე პრეტენზიას აცხადებდნენ და თავებს მის მეფე-დედოფლადაც კი მოიხსენიებდნენ. მამამისი 1583 წელს გარდაიცვალა, რის შემდეგაც თეოდოშიუ ბრაგანსას ჰერცოგი გახდა. მეფე ფილიპე II-მ მაშინვე დააკავა თეოდოშიუ და პორტუგალიიდან გააძევა. დევნილობისას მან თავი ნეაპოლის სამეფოს შეაფარა (რომელიც ასევე ესპანეთის დაქვემდებარებაში იყო). ნეაპოლელთა მფარველობის მოსაპოვებლად, აქ იგი ნეაპოლის გუბერნატორის ასულ ანა დე ველასკოზე დაქორწინდა, რომელთანაც ოთხი შვილი შეეძინა. 

1614 წელს დედამისი, კატარინა პორტუგალიელი გარდაიცვალა და თეოდოშიუმაც უარი თქვა ტახტზე პრეტენზიაზე, რის გამოც მეფე ფილიპე III-მ მას და მის ოჯახს ნება დართო დაბრუნებულიყო პორტუგალიაში. თეოდოშიუ 1630 წლის 29 ნოემბერს გარდაიცვალა 62 წლის ასაკში, ვილა-ვიკოზას სასახლეში. 1640 წელს მისმა ვაჟმა მოახერხა პორტუგალიის მეფე გამხდარიყო და ქვეყნიდან ესპანელები გაეძევებინა. 

## შვილები 
# ჟუან IV (1604-1656), ბრაგანსის ჰერცოგი და პორტუგალიის მეფე, ცოლად შეირთო ლუიზა დე გუსმანი, რომელთანაც შეეძინა მომავალი ორი მეფე: აფონსუ VI და პედრუ II, ასევე ინგლისისა და შოტლანდიის დედოფალი კატარინა ბრაგანსა;
# დუარტე (1605-1649), ვილა-დე-კონდეს სენიორი, გარდაიცვალა დაუქორწინებელი და უშვილო;
# კატარინა (1606-1610), გარდაიცვალა მცირეწლოვანი;
# ალექსანდრე (1607-1637), გარდაიცვალა დაუქორწინებელი და უშვილო;

## ლიტერატურა 
* "Nobreza de Portugal e Brazil", Vol. II, page 448. Published by Zairol Lda., Lisbon, 1989.

კატეგორია:დაბადებული 28 აპრილი
კატეგორია:დაბადებული 1568
კატეგორია:გარდაცვლილი 29 ნოემბერი
კატეგორია:გარდაცვლილი 1630
კატეგორია:ბრაგანსები
APF TV Fun-ის სერია

**APF TV Fun** — პირველი თაობის გამოყოფილი სახლის სათამაშო კონსოლი, შექმნილი კომპანია APF Electronics Inc.-ის მიერ 1976 წელს. APF TV Fun არის ერთ-ერთი ადრეული Pong-ის კლონი კონსოლი. ეს იყო APF Electronics Inc-ის კონსოლების ბაზარზე შემოსვლის პირველი მცდელობა; იგი მანამდე აწარმოებდა კალკულატორებსა და სხვა სახის გამოთვლით ტექნიკას.

TV Fun-ის კონსოლების უმეტესი ნაწილი იწარმოებოდა იაპონიაში. APF TV Fun და Pong-ის მაგვარი ყველა იმ დროინდელი კონსოლი აგებული იყო General Instruments-ის AY-3-8500 ჩიპზე. კონსოლს გააჩნდა პადლის მსგავსი კონტროლერი, ხოლო APF TV-ის მოდიფიკაციების უმეტესობას ორი ძირითადი კონტროლერი მიმაგრებული ჰქონდა მარცხენა და მარჯვენა კუთხეებში. ზოგიერთ მოდელს, აგრეთვე კომპლექტში მოჰყვებოდა სინათლის პოსტოლეტი. 

1978 წელს APF Electronics Inc-მა გამოუშვა თავისი მომდევნო კონსოლი APF-MP1000, 8-ბიტიანი არქიტექტურითა და სათამაშო კარტრიჯის მხარდაჭერით, რომელიც მეორე თაობის ეპოქაში კონკურენციას უწევდა Atari VCS-ს.

## მოდიფიკაციები
## რესურსები ინტერნეტში
* APF TV Fun  — Retro Gaming Consoles
* APF TV Fun 401  — Pongmuseum
* APF TV Fun 405 — Vox Odyssey

## სქოლიო
კატეგორია:1976 წლის ვიდეო თამაშები
კატეგორია:1976 წელი ვიდეო თამაშებში
კატეგორია:პირველი თაობის ვიდეო თამაშების კონსოლები
კატეგორია:Pong-ის ვარიაციები
კატეგორია:გამოყოფილი კონსოლები
ჟაიმე (ბრაგანსის ჰერცოგი)

**ჟაიმე დე ბრაგანსა** (; დ. 1479 — გ. 20 სექტემბერი, 1532) — ბრაგანსის დინასტიის წარმომადგენელი. ბრაგანსის ჰერცოგ ფერნანდუ II-ისა და იზაბელა ვიზეუელის ვაჟი. ბრაგანსის ჰერცოგი 1483-1532 წლებში. 

## ბიოგრაფია 
ჟაიმე დაიბადა 1479 წელს პორტუგალიაში. იგი იყო ბრაგანსის ჰერცოგ ფერნანდუ II-ისა და მისი მეორე ცოლის, იზაბელა ვიზეუელის უფროსი ვაჟი. 1483 წელს, პორტუგალიის მეფე ჟუან II-მ, გავლენიანი დიდებულების ჩამოსაცილებლად ბეჟას ჰერცოგი დიოგუ და ჟაიმეს მამა, ფერნანდუ II ღალატის ბრალდებით სიკვდილით დასაჯა. მართალია ბრაგანსის ჰერცოგი ჟაიმე გახდა, მაგრამ მეფემ მასა და მის ოჯახს ყველანაირი პრივილეგია და ძალაუფლება ჩამოართვა, მეტიც მათი დევნაც კი დაიწყო, რის გამოც ბრაგანსების ოჯახი ემიგრაციაში წავიდა კასტილიაში. 

1495 წელს, მეფე ჟუან II-ის გარდაცვალების შემდეგ ტახტი მისმა ბიძაშვილმა მანუელ I-მა დაიკავა, რომელმაც 1498 წელს ყველა დიდგვაროვანს დაუბრუნა თავისი ძველი მდგომარეობა. ამის შემდეგ ბრაგანსები, ისევე როგორც ბევრი სხვა არისტოკრატიული ოჯახი პორტუგალიაში დაბრუნდა. ახალგაზრდა ჟაიმემ ბინა ბრაგანსების ძველ რეზიდენციაში — ვილა-ვიკოზას სასახლეში დაიდო. აღსანიშნავია, რომ ჟაიმეს დედა, იზაბელა ვიზეუელი იყო მანუელ I-ის ღვიძლი და. მისი ტახტზე ასვლიდან მალევე, კორტესებმა გამოსცეს დადგენილება, რომლის მიხედვითაც ავისის დინასტიაში მემკვიდრის კრიზისის შემთხვევაში ტახტს ჟაიმე დაიკავებდა, როგორც მანუელ I-ის დისწული და ჟუან I-ის შვილთაშვილი. 

1500 წელს ჟაიმემ ცოლად შეირთო მედინა-სიდონიას ჰერცოგის ასული ლეონორ პერეს დე გუსმანი, რომელიც 1512 წელს მისივე ბრძანებით მოკლეს მრუშობის გამო. მანუელ I-მა თავის დისწულს ასეთი კრიმინალი მიუტევა და მეტიც, ორი ახალი სასახლე აჩუქა ატლანტის ოკეანის სანაპიროზე. ჟაიმე გარდაიცვალა 1532 წლის 20 სექტემბერს, ვილა-ვიკოზას სასახლეში. 

## ქორწინებები და შვილები 
1500 წელს, ჟაიმე დაქორწინდა მედინა-სიდონიას მესამე ჰერცოგ ხუან ალფონსო პერეს დე გუსმანის ასულ ლეონორ პერეს დე გუსმანზე, რომელიც 1512 წელს ღალატის გამო მოაკვლევინა და რომელთანაც ორი შვილი შეეძინა:
# იზაბელა (1510-1576), ცოლად გაჰყვა ხიმარესის ჰერცოგ დუარტე პორტუგალიელს;
# თეოდოშიუ I (1503-1563), ბრაგანსის ჰერცოგი 1532-1563 წლებში, იქორწინა ორჯერ და შეეძინა სამი შვილი;

1520 წელს ჟაიმე მეორედ დაქორწინდა მურაოს ჰერცოგ დიეგო მენდოსას ასულ ხუანა დე მენდოსაზე, რომელთანაც რვა შვილი შეეძინა:
# ჟუანა (1521-1588), ცოლად გაჰყვა ელჩეს გრაფ ბარნარდინუ დე კარდენას;
# ჟაიმე (1523-1562), აღიკვეცა ბერად;
# ევგენია (1525-1559), ცოლად გაჰყვა ფერეირას მარკიზ ფრანცისკო დე მელოს;
# მარია (1527-1586), აღიკვეცა მონაზვნად;
# კონშტანტინუ (1528-1575), ინდოეთის ვიცე-მეფე, ცოლად შეირთო მარია დე მელო, მაგრამ შვილები არ ჰყოლია;
# ფულჟენშიუ (1529-1582), ხიმარესის დიდი მაგისტრი;
# ტეოტინიუ (1530-1602), ევორას არქიეპისკოპოსი და ფესის ეპისკოპოსი;
# ვიცენსია (1532-1603), აღიკვეცა მონაზვნად;

## ლიტერატურა 
* ”Nobreza de Portugal e do Brasil” – Vol. II, page 442 to 445. Published by Zairol Lda., Lisbon 1989.

კატეგორია:დაბადებული 1479
კატეგორია:გარდაცვლილი 20 სექტემბერი
კატეგორია:გარდაცვლილი 1532
კატეგორია:ბრაგანსები
ლუდვიგ მინკუსი

**ლუდვიგ თედორეს ძე მინკუსი** (, ნამდვილი სახელი *ალიოზ ლუდვიგ მინკუსი*; დ. 23 მარტი, 1826, ვენა — გ. 7 დეკემბერი, 1917, იქვე) — ჩეხი (ზოგი ცნობით პოლონელი) მევიოლინე და საბალეტო კომპოზიტორი.

## ბიოგრაფია
50-იანიწლების დასაწყისიდან 80-იანი წლების ბოლომდე ცხოვრობდა რუსეთში. 1853-1855 წლებში იყო თავად ნ. იუსიპოვის კარის ორკესტრის კაპელმაისტერი პეტერბურგში. 1861-1872 წლებში მოსკოვის დიდი თეატრის ორკესტრის სოლისტი. 1866-1872 წლებში მოსკოვის კონსერვატორიის პედაგოგი. 1872-1886 წლებში მოღვაწეობდა პეტერბურგის საიმპერატორო თეატრების დირექციაში. 1890 წლის შემდეგ ცხოვრობდა ვენაში. პირველი წარმატება მოუტანა ბალეტმა „ნაკადულმა“ (1866, ლ. დელიბთან ერთად). 1869 წელს მოსკოვის დიდ თეატრში შედგა მინკუსის ბალეტ „დონ-კიხოტის“ (სცენარის ავტორი და ბალეტმაისტერი მ. პეტიპა) პრემიერა. სხვა ბალეტებია: „პახიტა“ (1846, ე. დელდევეზთან ერთად), „ფიამეტა, ანუ სიყვარულის დღესასწაული“ (1864), „ბაიდერა“ (1877) და სხვა.

## ლიტერატურა
## სქოლიო
კატეგორია:ვენაში დაბადებულები
ჟუანა პორტუგალიელი (1635-1653)

**ჟუანა პორტუგალიელი** (; დ. 18 სექტემბერი, 1635 — გ. 17 ნოემბერი, 1653) — ბრაგანსის დინასტიის წარმომადგენელი. პორტუგალიის მეფე ჟუან IV-ისა და დედოფალ ლუიზა დე გუსმანის უფროსი ქალიშვილი. 

## ბიოგრაფია 
ჟუანა დაიბადა 1635 წლის 18 სექტემბერს ვილა-ვიკოზას სამეფო სასახლეში. იგი იყო ბრაგანსის ჰერცოგ ჟუან II-ისა და მისი ცოლის, ლუიზა დე გუსმანის მეორე შვილი და პირველი ქალიშვილი. მისმა მშობლებმა მის შემდეგ კიდევ ერთი გოგონა გააჩინეს, ინგლისის მომავალი დედოფალი კატარინა ბრაგანსა და ასევე კიდევ ორი ვაჟი, პორტუგალიის მომავალი მეფეები: აფონსუ VI და პედრუ II. 1640 წელს, მამამისი პორტუგალიის მეფე გახდა ჟუან IV-ის სახელით, რითაც ჟუანა პორტუგალიის ინფანტა გახდა. 

1645 წელს მას მიენიჭა დამატებითი, ბეირას პრინცესის წოდება. 1653 წლის 17 ნოემბერს, ყველასათვის მოულოდნელად პრინცესა ჟუანა 18 წლის ასაკში გარდაიცვალა. მან ვერ მოასწრო გათხოვება და არც შვილები დარჩენია. იგი დაკრძალეს ბრაგანსის დინასტიის სამეფო პანთეონში. 

## რესურსები ინტერნეტში 
* ჟუანა, ბეირას პრინცესა

კატეგორია:დაბადებული 18 სექტემბერი
კატეგორია:დაბადებული 1635
კატეგორია:გარდაცვლილი 17 ნოემბერი
კატეგორია:გარდაცვლილი 1653
კატეგორია:ბრაგანსები
კატეგორია:პორტუგალიის ინფანტები
იზაბელ ლუიზა პორტუგალიელი

**იზაბელ ლუიზა პორტუგალიელი** (; დ. 6 იანვარი, 1669 — გ. 22 ოქტომბერი, 1690) — ბრაგანსის დინასტიის წარმომადგენელი. პორტუგალიის მეფე პედრუ II-ისა და დედოფალ მარია ფრანჩესკა სავოიელის ერთადერთი ქალიშვილი. პორტუგალიის ტახტის მემკვიდრე 1669-1689 წლებში მისი ნახევარ-ძმის, ჟუანის დაბადებამდე. ბეირას პრინცესა 1669-1690 წლებში.

## ბიოგრაფია 
### ადრეული წლები 
იზაბელ ლუიზა დაიბადა 1669 წლის 6 იანვარს ლისაბონში. იგი იყო პორტუგალიის მეფე პედრუ II-ისა და მისი პირველი ცოლის, დედოფალ მარია ფრანჩესკა სავოიელის პირველი და უკანასკნელი საერთო შვილი. მას სახელი ბებიების, ნემურის ჰერცოგინია იზაბელ დე ბურბონისა და პორტუგალიის დედოფალ ლუიზა დე გუსმანის პატივსაცემად დაარქვეს. აღსანიშნავია, რომ დედამისი მანამდე პედრუს უფროს ძმაზე, მეფე აფონსუ VI-ზე იყო დაქორწინებული, მაგრამ შემდეგ აფონსუ დაამხეს და მარია ფრანჩესკაც მის ძმაზე დაქორწინდა, რომელსაც ფარულად ეტრფოდა. 

### საქორწინო მოლაპარაკებები 
თავდაპირველად იგეგმებოდა იზაბელ ლუიზას დაქორწინება მისი დეიდის, სავოიის ჰერცოგინია მარია ჯოვანა სავოიელის ვაჟზე, სავოიის ჰერცოგ ვიტორიო ამადეო II-ზე. საქორწინო მოლაპარაკებები თავად მარია ჯოვანას ინიციატივით დაიწყო, რომელიც ამ პერიოდში თავისი ვაჟის რეგენტი იყო. საბოლოოდ მოლაპარაკებები ჩაიშალა, რადგან ვიტორიო ამადეომ უარი თქვა პორტუგალიელ ცოლზე და თავისი არჩევანი საფრანგეთის მეფე ლუი XIV-ის ძმისწულ ანა მარი ორლეანელზე შეაჩერა. 

სავოიელებთან ჩაშლილი მოლაპარაკებების შემდეგ, ახალი საქორწინო მოლაპარაკებები დაიწყო ტოსკანის დიდ საჰერცოგოსთან. მის საქმროდ მოიაზრებოდა ტოსკანის დიდი ჰერცოგი ჯან გასტონე მედიჩი, თუმცა ვერც მასზე დაქორწინდა. ამის შემდეგ კიდევ არაერთი მოლაპარაკება დაიწყო, მაგრამ ყველა ჩაიშალა. სხვადასხვა დროს, მის საქმროდ მოიაზრებოდა ლუი XIV-ის ერთადერთი ვაჟი, საფრანგეთის დოფინი ლუი დე ბურბონი, ესპანეთის მეფე კარლ II, პარმის ჰერცოგი ფრანჩესკო ფარნეზე და ნოიბურგის პფალცგრაფი ფილიპ ვილჰელმი. ამდენი ჩაშლილი ნიშნობის გამო, ხალხმა იზაბელ ლუიზას მეტსახელად „მუდამ დანიშნული“ () შეარქვა. 

### გარდაცვალება და დაკრძალვა 
1690 წელს იზაბელ ლუიზას ჩუტყვავილა შეეყარა, რაც იმ დროისათვის განუკურნებელი დაავადება იყო. იგი გარდაიცვალა ამავე წლის 22 ოქტომბერს, 21 წლის ასაკში, პალავაში. ინფექციის გავრცელების თავიდან აცილების მიზნით იგი სასწრაფოდ დაკრძალეს ბრაგანსების საგვარეულო აკლდამაში. 

## ლიტერატურა 
* "HEIRESSES TO THRONES". www.guide2womenleaders.com. Retrieved 1 October 2012.
* "Death of Isabel Luísa, Pss of Beira". www.unofficialroyalty.com. Retrieved 1 October 2012.

კატეგორია:დაბადებული 6 იანვარი
კატეგორია:დაბადებული 1669
კატეგორია:გარდაცვლილი 22 ოქტომბერი
კატეგორია:გარდაცვლილი 1690
კატეგორია:ბრაგანსები
კატეგორია:პორტუგალიის ინფანტები
კატეგორია:ყვავილით გარდაცვლილები
კატეგორია:ლისაბონში დაბადებულები
ფრანციშკუ პორტუგალიელი

**ფრანციშკუ პორტუგლიელი** (; დ. 25 მაისი, 1691 — გ. 21 ივლისი, 1742) — ბრაგანსის დინასტიის წარმომადგენელი. პორტუგალიის მეფე პედრუ II-ისა და დედოფალ მარია სოფია ნოიბურგელის შუათანა ვაჟი. 

## ბიოგრაფია 
ფრანციშკუ დაიბადა 1691 წლის 25 მაისს ლისაბონში. იგი იყო პორტუგალიის მეფე პედრუ II-ისა და მისი მეორე ცოლის, დედოფალ მარია სოფია ნოიბურგელის მესამე ვაჟი. დაბადებისთანავე მას მიენიჭა ბეჟას ჰერცოგობა, კრატოს მმართველობა და ინფანტადუს ბატონობა. იგეგმებოდა, რომ იგი დაექორწინებინათ მისი ძმის, მეფე ჟუან V-ის ცოლის, დედოფალ მარია ანა ავსტრიელის დაზე, საღვთო რომის იმპერატორ ლეოპოლდ I-ის ასულ მარია მაგდალენაზე, თუმცა არ გამოვიდა. 

1716 წელს, რომის პაპ კლემენტ XI-ის მოწოდებით ფრანციშკუ, ისევე როგორც ბევრი ევროპელი მამაკაცი უნგრეთსა და ტრანსილვანიაში წავიდა თურქებთან საბრძოლველად. მეფე ჟუან V-მ პორტუგალიური არმადა გაუშვა ხმელთაშუა ზღვაში ფრანციშკუს მეთაურობით. ვენეციელებისა და ავსტრიელების დახმარებით ფრანციშკუმ დაამარცხა თურქები და უკან გააბრუნა, რომელთაც მიზნად კვლავ ვენის აღება ჰქონდათ. 

ფრანციშკუ გარდაიცვალა 1742 წლის 21 ივლისს, დაუქორწინებელი, თუმცა არა უშვილო. მას სიცოცხლეში რომანი ჰქონდა მონაზონ მარიანა სილვეირასთან, რომელთანაც შეეძინა ორი უკანონო ვაჟი:
# პედრუ (?-1741), გარდაიცვალა მცირეწლოვანი;
# ჟუანი (1725-1780), პორტუგალიის სამეფო ფლოტის კაპიტან-გენერალი. ცოლად შეირთო აბრანტესის ჰერცოგინია მარია მარგარიტა დე ლორენა.

## ლიტერატურა 
* Nizza da Silva, Maria Beatriz (2009). Reis de Portugal: D. João V (in Portuguese). Lisbon: Temas & Debates.
*  "Infante Francisco of Portugal de Bragança". Archived from the original on 7 April 2014. Retrieved 19 July 2010.

კატეგორია:დაბადებული 25 მაისი
კატეგორია:დაბადებული 1691
კატეგორია:გარდაცვლილი 21 ივლისი
კატეგორია:გარდაცვლილი 1742
კატეგორია:ბრაგანსები
კატეგორია:ლისაბონში დაბადებულები
ფრანცისკა ჟუზეფა პორტუგალიელი

**ფრანცისკა ჟუზეფა პორტუგალიელი** (; დ. 30 იანვარი, 1699 — გ. 15 ივლისი, 1736) — ბრაგანსის დინასტიის წარმომადგენელი. პორტუგალიის მეფე პედრუ II-ისა და მისი მეორე ცოლის, დედოფალ მარია სოფია ნოიბურგელის ნაბოლარა ქალიშვილი. იგი დაიბადა და გარდაიცვალა ლისაბონში. 1720-21 წლებში განიხილებოდა სარდინიის მეფე კარლო ემანუელე III-ის საცოლედ, თუმცა მოლაპარაკებები ჩაიშალა. გარდაიცვალა გაუთხოვარი და უშვილო, დაკრძალულია ბრაგანსების საგვარეულო აკლდამაში. 

## ლიტერატურა 
*  "Francisca Josefa of Portugal de Bragança". Archived from the original on 7 April 2014. Retrieved 19 July 2010.

კატეგორია:დაბადებული 30 იანვარი
კატეგორია:დაბადებული 1699
კატეგორია:გარდაცვლილი 15 ივლისი
კატეგორია:გარდაცვლილი 1736
კატეგორია:ბრაგანსები
კატეგორია:პორტუგალიის ინფანტები
კატეგორია:ლისაბონში დაბადებულები
მანუელ პორტუგალიელი

**მანუელ პორტუგალიელი** (; დ. 3 აგვისტო, 1697 — გ. 3 აგვისტო, 1766) — ბრაგანსის დინასტიის წარმომადგენელი. პორტუგალიის მეფე პედრუ II-ისა და დედოფალ მარია სოფია ნოიბურგელის უმცროსი ვაჟი. 

## ბიოგრაფია 
მანუელი დაიბადა 1697 წლის 3 აგვისტოს, ლისაბონში. იგი იყო პორტუგალიის მეფე პედრუ II-ისა და მისი მეორე ცოლის, დედოფალ მარია სოფია ნოიბურგელის მეექვსე შვილი და მეხუთე ვაჟი. 

მანუელს თავგადასავლები უყვარდა. 18 წლის ასაკში მან საიდუმლოდ გემი ააგო, რომელსაც ინგლისის დროშა გაუკეთა და ჰოლანდიის გემებს დაესხა თავს, რითაც კინაღამ ინგლის-ჰოლანდიის დიპლომატიური სკანდალი დაიწყო. მისმა ძმამ, მეფე ჟუან V-მ მას დაუყოვნებლივ მოსთხოვა პორტუგალიაში დაბრუნება, მაგრამ მანუელი გემით პარიზში ჩავიდა, იქიდან კი გერმანიაში გადავიდა. 

1716 წლის 1 აგვისტოს იგი ევროპაში სახელგანთქმულ მებრძოლს, ევგენი სავოიელს შეუერთდა, რომელთან ერთადაც უნგრეთში იბრძოდა თურქების წინააღმდეგ. ოთხი დღის შემდეგ მან მონაწილეობა მიიღო პეტროვარადინის ბრძოლაში, სადაც იგი თურქებმა მსუბუქად დაჭრეს. მიუხედავად ამისა, იგი დიდების მოპოვების სურვილით იყო შეპყრობილი და გაჩერებას არ აპირებდა. მან მონაწილეობა მიიღო ბრძოლიდან გაქცეული თურქების დევნასა და ტიმიშოარას ალყაში. 

1717 წელს, მანუელი ოფიციალურად ჩაირიცხა ავსტრიის არმიაში, რა დროსაც იგი პრინც ევგენისთან ერთად კვლავ იბრძოდა და მონაწილეობა მიიღო ბელგრადის ალყაში. 

თურქებთან ომის დამთავრების შემდეგ, მანუელმა მიატოვა სამხედრო ცხოვრება და ერთი სამეფო კარიდან მეორეზე მოგზაურობდა, სადაც განცხრომას მიეცა. მან თავისი ქმედებებით არაერთი ევროპელი მწერალი შთააგონა. 1721 წელს იგი დააჯილდოვეს ოქროს საწმისის ორდენით. 

1728 წელს, მისი საყვარლის, მარია სოფია სიენიავსკას წყალობით პოლონეთის მეფის არჩევნებში ერთ-ერთი კანდიდატი გახდა. პოლონეთში პოზიციების გასამყარებლად მას მხარს ავსტრიელი ჰაბსბურგებიც უჭერდნენ, მაგრამ არჩევნებში დამარცხდა. ამის შემდეგ იგი ჯერ ავსტრიის, შემდეგ კი რუსეთის სამეფო კარზე იმყოფებოდა. 1733 წელს მონაწილეობდა პოლონეთის მემკვიდრეობის ომში, სადაც პოლონელთა გარკვეულმა ნაწილმა მეფობა შესთავაზა, მაგრამ აქაც დამარცხდა. 

1734 წელს მანუელი სამუდამოდ დაუბრუნდა მშობლიურ პორტუგალიას, სადაც იგი კინტა-დე-ბელას სასახლეში ცხოვრობდა. დარჩენილი ცხოვრება მან სოციალურად აქტიურად გაატარა მწერლებისა და მხატვრების გარემოცვაში. იგი გარდაიცვალა 1766 წლის 3 აგვისტოს, საკუთარ 69-ე დაბადების დღეზე. 

## ლიტერატურა 
* "Czartoryska z Sieniawskich Maria Zofia". Polski Słownik Biograficzny (in Polish). Retrieved 2010-09-01.
* Paweł Sieradzki (2006). Obecność rodziny książąt Czartoryskich na ziemi jarosławskiej (The presence of the Czartoryski dukes in the land of Jarosław). Teka Komisji Historycznej OL PAN (99–123). p. 106.

კატეგორია:დაბადებული 3 აგვისტო
კატეგორია:დაბადებული 1697
კატეგორია:გარდაცვლილი 3 აგვისტო
კატეგორია:გარდაცვლილი 1766
კატეგორია:ბრაგანსები
კატეგორია:ლისაბონში დაბადებულები
ანტონიუ პორტუგალიელი

**ანტონიუ პორტუგალიელი** (; დ. 15 მარტი, 1695 — გ. 20 ოქტომბერი, 1757) — ბრაგანსის დინასტიის წარმომადგენელი. პორტუგალიის მეფე პედრუ II-ისა და მისი მეორე ცოლის, დედოფალ მარია სოფია ნოიბურგელის შუათანა ვაჟი. 

## ლიტერატურა 
* Lodovico Giustini, Sonate da Cimbalo di piano e forte detto volgarmente di martelletti (Firenze 1732), Florença: Studio der Edizioni Scelte, 1982.
* Stanley Sadie, "Domenico Scarlatti", in: The New Grove Dictionary of Music and Musicians, vol. 16, London, 1980, p. 568ff.

კატეგორია:დაბადებული 15 მარტი
კატეგორია:დაბადებული 1695
კატეგორია:გარდაცვლილი 20 ოქტომბერი
კატეგორია:გარდაცვლილი 1757
კატეგორია:ბრაგანსები
მარიანა ფრანცისკა პორტუგალიელი

**მარიანა ფრანცისკა პორტუგალიელი** (; დ.  7 ოქტომბერი, 1736 — გ. 16 მაისი, 1813) — ბრაგანსის დინასტიის წარმომადგენელი. პორტუგალიის მეფე ჟუზე I-ისა და დედოფალ მარიანა ვიქტორია ესპანელის ქალიშვილი. პორტუგალიის დედოფალ მარია I-ის და.

## ბიოგრაფია 
მარიანა ფრანცისკა დაიბადა 1736 წლის 7 ოქტომბერს ლისაბონში. იგი იყო პორტუგალიის მეფე ჟუზე I-ისა და მისი ცოლის, დედოფალ მარიანა ვიქტორია ესპანელის მეორე ქალიშვილი. თავდაპირველად იგი მოიაზრებოდა საფრანგეთის დოფინ ლუის საცოლედ, მაგრამ მარიანას დედასა და ლუის მამას შორის ძველი, დიდი განხეთქილების გამო მოლაპარაკებები ჩაიშალა. თავდაპირველად მარიანას დედა დანიშნული იყო ლუის მამაზე, მეფე ლუი XV-ზე, რის გამოც წლების მანძილზე საფრანგეთში ცხოვრობდა, თუმცა საბოლოოდ ლუიმ ცოლად პოლონეთის პრინცესა მარია ლეშჩინსკა შეირთო და მარიანა უკან, ესპანეთში გააბრუნა, რასაც ომიც კი მოჰყვა.

ამის შემდეგ მისი საქორწინო მოლაპარაკებები აღარასდროს დაწყებულა, რის გამოც მარიანა ფრანცისკა სამუდამოდ გაუთხოვარი და უშვილო დარჩა. ნახევარკუნძულის ომის დროს, ნაპოლეონ ბონაპარტის პორტუგალიაში შეჭრის გამო მარიანა ფრანცისკა და მისი ოჯახი ბრაზილიაში, რიო-დე-ჟანეიროში გაიქცა. სწორედ აქ გაატარა მან თავისი უკანასკნელი წლები და გარდაიცვალა 1813 წელს, 76 წლის ასაკში. იგი გადაასვენეს და დაკრძალეს ლისაბონში, ბრაგანსების საგვარეულო აკლდამაში.

## წინაპრები 

## ლიტერატურა 
* «D. Maria Ana, infanta de Portugal - Portugal, Dicionário Histórico». www.arqnet.pt. Consultado em 17 de setembro de 2017
* Futuro, Sistemas do. «.: in web». patrimoniocultural.cm-lisboa.pt. Consultado em 17 de setembro de 2017

კატეგორია:დაბადებული 7 ოქტომბერი
კატეგორია:დაბადებული 1736
კატეგორია:გარდაცვლილი 16 მაისი
კატეგორია:გარდაცვლილი 1813
კატეგორია:ბრაგანსები
კატეგორია:პორტუგალიის ინფანტები
კატეგორია:წმინდა იზაბელის ორდენის კავალრები
კატეგორია:ლისაბონში დაბადებულები
ბიურჯალი

**ბიურჯალი** () — სოფელი აზერბაიჯანში,  ლენქორანის რეგიონის ლენქორანის რაიონში.  მოსახლეობის რაოდენობა — 2,104 კაცი.

## რესურსები ინტერნეტში
*

კატეგორია:ლენქორანის რაიონის სოფლები
მარია დოროთეია პორტუგალიელი

**მარია დოროთეია პორტუგალიელი** (; დ. 21 სექტემბერი, 1739 — გ. 14 იანვარი, 1771) — ბრაგანსის დინასტიის წარმომადგენელი. პორტუგალიის მეფე ჟუზე I-ისა და დედოფალ მარიანა ვიქტორია ესპანელის ქალიშვილი. 

## ბიოგრაფია 
მარია დოროთეია დაიბადა 1739 წლის 21 სექტემბერს ლისაბონში. იგი იყო პორტუგალიის მეფე ჟუზე I-ისა და მისი მეუღლის, დედოფალ მარიანა ვიქტორია ესპანელის მესამე ქალიშვილი ოთხიდან. მას სახელი მისი დიდი ბებიის, პარმის ჰერცოგინია დოროთეა სოფია ნოიბურგელის პატივსაცემად დაარქვეს. მისი ნათლიები იყვნენ მისი ორი უფროსი და: მარია და ფრანცისკა, ასევე საღვთო რომის იმპერატორი კარლ VI. იგი მოიაზრებოდა ორლეანის ჰერცოგ ლუი ფილიპ II-ის საცოლედ, თუმცა ნიშნობა ჩაიშალა და დოროთეიაც სამუდამოდ გაუთხოვარი დარჩა. 

იგი გარდაიცვალა 1771 წლის 14 იანვარს ლისაბონში, 31 წლის ასაკში. იგი დაკრძალეს სან-ვინსენტ-დე-ფორას მონასტერში. 

## წინაპრები 

## ლიტერატურა 
*  Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 14.

კატეგორია:დაბადებული 21 სექტემბერი
კატეგორია:დაბადებული 1739
კატეგორია:გარდაცვლილი 14 იანვარი
კატეგორია:გარდაცვლილი 1771
კატეგორია:ბრაგანსები
კატეგორია:პორტუგალიის ინფანტები
კატეგორია:ლისაბონში დაბადებულები
Gameroom Tele-Pong

**Gameroom Tele-Pong** (აგრეთვე ცნობილი როგორც **Entex Gameroom Tele-Pong** ან **ENTEX Gameroom Tele-Pong**) — პირველი თაობის გამოყოფილი სახლის სათამაშო კონსოლი, შექმნილი და გამოცემულო კომპანია Entex Industries-ის მიერ 1976 წელს. კონსოლი თამაშს აღიქვამდა შავ-თეთრ ფერებში და არ გააჩნდა ხმის გამოცემის ფუნქცია.

## რესურსები ინტერნეტში
* 
*Gameroom Tele-Pong  — Old-Computers
* Gameroom Tele-Pong — Vox Odyssey

## სქოლიო
კატეგორია:1976 წელი ვიდეო თამაშებში
კატეგორია:პირველი თაობის ვიდეო თამაშების კონსოლები
კატეგორია:გამოყოფილი კონსოლები
კატეგორია:Pong-ის ვარიაციები
მეგრულა

250პქ|მინი|მარჯვნივ|დედალი
**მეგრულა** — სახორცე-მეკვერცხული მიმართულების უძველესი ადგილობრივი ქართული ქათმის ჯიში. წარმოშობა უცნობია. ძირითადად გავრცელებულია სამეგრელოს ტერიტორიაზე. სქესობრივ სიმწიფეს 170 დღის ასაკში აღწევს. მამლის ცოცხალი მასაა 2,1–2,4 კგ, დედლისა — 1,4–1,6 კგ. კვერცხმდებლობა 160–165 ცალი წელიწადში; თითოეული იწონის 53–59 გ. კვერცხი მაღალი საინკუბაციო თვისებებით გამოირჩევა, წიწილები სწრაფად იზრდებიან და 3–4 თვეში უკვე დასაკლავ ასაკს აღწევენ. მოზარდის, ისევე როგორც ზრდასრული ფრინველის ხორცი მაღალი საგემოვნო თვისებებისაა, ამას განაპირობებს ცხიმის დაგროვება არა მარტო კანქვეშ და მუცლის ღრუში, არამედ კუნთებს შორისაც, რაც არ გვხვდება სხვა კულტურულ ჯიშებსა და კროსებში. კვერცხში მაღალია ლიზინის, ლეიცინისა და იზოლეიცინის შემცველობა, რაც მისი მაღალი საინკუბაციო და საგემოვნო თვისებების განმაპირობებელი ფაქტორია.

## გალერეა 

Mingrelian chicken (2).jpg|დედალი
Mingrelian chicken (3).jpg|მამალი
Mingrelian chicken (4).jpg|დედალი
Mingrelian chicken (5).jpg|მამალი

## ლიტერატურა 
* *კუნჭულია, თ.*, *კიკალიშვილი შ.*, პური ჩვენი არსობისა: წიგნი I, თბ.: პალიტრა L, 2016.

კატეგორია:ქათმის ჯიშები
კატეგორია:ქართული წარმოშობის ქათმის ჯიშები
მარია ბენედიტა პორტუგალიელი

**მარია ბენედიტა პორტუგალიელი** (; დ. 25 ივლისი, 1746 — გ. 18 აგვისტო, 1829) — ბრაგანსის დინასტიის წარმომადგენელი. პორტუგალიის მეფე ჟუზე I-ისა და დედოფალ მარიანა ვიქტორია ესპანელის ნაბოლარა ქალიშვილი.

## ბიოგრაფია 
მარია ბენედიტა დაიბადა 1746 წლის 25 ივლისს ლისაბონში. იგი იყო პორტუგალიის მეფე ჟუზე I-ისა და მისი მეუღლის, მარიანა ვიქტორია ესპანელის მეოთხე და ნაბოლარა ქალიშვილი. მას სახელი რომის პაპ ბენედიქტე XIV-ის პატივსაცემად დაარქვეს. ბენედიტა კარგ განათლებას იღებდა. მას მუსიკას დავიდ პერესი, ხოლო ხატვას დომინიგო სეკიერა ასწავლიდა.

1777 წლის 21 თებერვალს მარია ბენედიტა ცოლად გაჰყვა საკუთარი დის, პორტუგალიის დედოფალ მარია I-ის უფროს ვაჟს, ბრაზილიის პრინც ჟუზეს. ამით იგი პორტუგალიის ტახტის მემკვიდრე და მომავალი დედოფალი გახდა. ამის მიუხედავად, ბენედიტა თავის ქმარზე ორჯერ უფროსი იყო. იგი ორჯერ დაორსულდა, მაგრამ ორჯერვე მუცელი მოეშალა.

აღსანიშნავია, რომ მის ქორწინებამდე სამი დღით ადრე გარდაიცვალა მამამისი, მეფე ჟუზე I. 1788 წელს მისი ქმარი, პრინცი ჟუზე გარდაიცვალა, 27 წლის ასაკში, რის შემდეგაც ბენედიტა ქვრივი პრინცესა გახდა. იგი მეორედ აღარ გათხოვილა და ქველმოქმედებას მიჰყო ხელი. მან დააარსა არაერთი ეკლესია და მონასტერი. 1808 წელს, ნაპოლეონის შემოჭრის გამო პორტუგალიის სამეფო ოჯახი ემიგრაციაში წავიდა ბრაზილიაში.

პორტუგალიაში დაბრუნებიდან მალევე, 1829 წლის 18 აგვისტოს, ბენედიტა 83 წლის ასაკში გარდაიცვალა ლისაბონში. იგი დაკრძალეს ბრაგანსების საგვარეულო აკლდამაში.

## წინაპრები 

## ლიტერატურა 
*  Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p.&nbsp;14.

კატეგორია:დაბადებული 25 ივლისი
კატეგორია:დაბადებული 1746
კატეგორია:გარდაცვლილი 18 აგვისტო
კატეგორია:გარდაცვლილი 1829
კატეგორია:ბრაგანსები
კატეგორია:პორტუგალიის ინფანტები
კატეგორია:წმინდა იზაბელის ორდენის კავალრები
კატეგორია:დედოფალ მარია ლუიზას ორდენის კავალრები
კატეგორია:ლისაბონში დაბადებულები
ვანო მელიაშვილი

**ვანო მელიაშვილი** (დ. 1896, თიანეთი ― გ. 1988, თბილისი) —  ქართველი პრიმიტივისტი, XX საუკუნის თვითნასწავლი მხატვარი. დაიბადა თიანეთში. ცხოვრების ბოლო 25 წელი საბავშვო ბაღის დარაჯად მუშაობდა. სიკვდილამდე რამდენიმე წლით ადრე ბავშვთა სამხატვრო გალერეაში მოუწყვეს პირველი გამოფენა, რომელსაც ხელოვნების კრიტიკოსთა და დამთვალიერებელთა გამოხმაურებაც მოჰყვა.

„ვანო მელიაშვილის მანერა იმაზე მეტყველებს, რომ მას დიდი ხნის წინ ჰქონდა დაწყებული ხატვა. იგი ხატავდა ზეთის საღებავებით ტილოზე, ან ფანქრებით ქაღალდზე და მისი პერსონაჟები ბუნებით, ფოტოებით და ასევე, მისი წარმოსახვით იყვნენ შთაგონებულნი. მელიაშვილი იმავე გარემოში ჩამოყალიბდა, სადაც ფიროსმანი და როგორც ეს უკანასკნელი, თავის თავს, ქართული ეროვნული ხელოვნების ნაწილად მოიაზრებდა. მელიაშვილი იცნობდა ქართულ მოზაიკას და მის ტექნიკას, რაზეც მისი ნამუშევრები „თამარ მეფის პორტრეტი“ და „ვაჟა-ფშაველა და მისი ოჯახი“ მეტყველებენ. ხოლო მისი სცენები ფალიაშვილის ოპერიდან ქართული მინიატიურული ხელოვნების კარგ ცოდნაზე მეტყველებს“. 

ხალხური ხელოვნების დაცვისა და აღორძინების ცენტრის ორგანიზებით ვანო მელიაშვილის ნამუშევრების გამოფენა ეროვნულ ბიბლიოთეკაში 2000 წლის 12–28 მაისს გაიმართა.

2015 წლის 9 იანვარს ხალხური და გამოყენებითი ხელოვნების მუზეუმში გამოფენა „FACES“ — „სახეები“ გაიხსნა, სადაც წარმოდგენილი იყო საქართველოს ხალხური და გამოყენებითი ხელოვნების სახელმწიფო მუზეუმის ფონდებში დაცული, სხვადასხვა მასალაში შესრულებული პორტრეტების ნიმუშები. გამოფენაზე წარმოდგენილი ფერწერული პორტრეტების ავტორები — გრიგორიანცი, მარადაშვილი, მელიაშვილი, ზარაფიშვილის ნამუშევრები შეტანილია მსოფლიო ნაივი მხატვრების ენციკლოპედიაში.

2000 წელს დავით ჯანელიძის რეჟისორობით კინოკომპანია „შვიდკაცამ“ გადაიღო დოკუმენტური ფილმი „ვანო მელიაშვილი“, რომელიც მოგვითხრობს XX საუკუნის თვითნასწავლი მხატვრის ცხოვრებასა და შემოქმედაბაზე.

## სქოლიო
## რესურსები ინტერნეტში
* დოკუმენტური ფილმი ვანო მელიაშვილის შესახებ — ეროვნული ფილმოგრაფია

## ლიტერატურა
* მსოფლიო ნაივი მხატვრობის ენციკლოპედია

კატეგორია:ქართველი მხატვრები
კატეგორია:დაბადებული 1896
კატეგორია:გარდაცვლილი 1988
დავითაია

საკუთარი სახელი **დავითაია** შეიძლება აღნიშნავდეს ერთ-ერთ შემდეგ პიროვნებათაგანს:

* გურამ დავითაია — ქართველი ექიმი
* დავით დავითაია — ქართველი სპორტსმენი (ბერძნულ-რომაული ჭიდაობა)  
* ეთერ დავითაია — ქართველი ხელოვნებათმცოდნე
* ვასილ დავითაია — ქართველი პოლიციის მოხელე
* ვახტანგ  დავითაია — ქართველი არქიტექტორი
* თეოფანე დავითაია — ქართველი გეოგრაფი
* ია დავითაია — ქართველი ექიმი
* ივანე დავითაია — ქართველი ექიმი
* მერაბ დავითაია — ქართველი ინჟინერი
* მირზა  დავითაია — ქართველი დიზაინერი, იურისტი, პოლიტიკოსი
* პაატა დავითაია — ქართველი იურისტი, პოლიტიკოსი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ენგოზერო

**ენგოზერო** () — ტბა რუსეთში, კარელიის რესპუბლიკაში. მდებარეობს ზღვის დონიდან 71 მ სიმაღლეზე. ზედაპირის ფართობი 122 კმ². საშუალო სიღრმე 4,5 მ, მაქსიმალური სიღრმე 18 მ. გადაჭიმულია სამხრეთ-დასავლეთიდან ჩრდილო-აღმოსავლეთისაკენ. საზრდოობს თოვლისა და წვიმის წყლით. სანაპირო ხაზი ძლიერაა დანაწევრებული. არის მრავალრიცხოვანი ყურეები, რომელთაგან უდიდესია პეჩნაია, მოროზოვა, როგატაია, ტიოტკინა. 

ტბის სამხრეთ-დასავლეთ ნაწილიდან გამოედინება მდინარე ვონგა, ხოლო აღმოსავლეთი ნაწილიდან მდინარე კალგა. ამ მდინარეების ხარჯზე ტბა დაკავშირებულია თეთრ ზღვასთან. ძირითადი შენაკადია მდინარე პულომა. ტბის ცენტრალურ ნაწილში გვხვდება კუნძულებს მოკლებული დიდი ღია სივრცე, რომელსაც ბლიუდცე ეწოდება. ნაპირები უმეტესწილად დაბალია, კლდოვანი, შემოსილია წიწვოვანი ტყით. 

ტბა დაფარულია მცირე კუნძულების ქსელით (სულ 144 კუნძული), რომელთა საერთო ფართობია 14,1 კმ². დიდი კუნძულებია: ლოპარი (2,43 კმ²), ელმანგი (2,02 კმ²), ოლენი (1,6 კმ²), დომაშნი (1,44 კმ²). ჭარბობს ლამიანი გრუნტები. 

წყლის დონის რყევა 0,9 მ. დონე მაღალია ივნისში, დაბალია სექტემბერში. იყინება ოქტომბრისა და ნოემბრის ბოლოს, ყინულძვრაა მაისში. მდიდარია თევზით. მოიპოვება სიგი, ჭაპალა, წერი, ქორჭილა, ნაფოტა, კაპარჭინა, ღლაბუტა. ენგოზერო ჩრდილოეთ კარელიაში ტურიზმის ერთ-ერთი ცენტრია.

## ლიტერატურა
* Озёра Карелии / Александров Б. М., Зыцарь Н. А., Новиков П. И., Покровский В. В., Правдин И. Ф. — Петрозаводск: Госиздат Карельской АССР, 1959. 
* Григорьев С. В., Грицевская Г. Л. Каталог озёр Карелии. — Москва: АН СССР [Ленингр. отделение], 1959. — 239 с.

კატეგორია:კარელიის რესპუბლიკის ტბები
კატეგორია:ტბები ანბანის მიხედვით
გვახარია

საკუთარი სახელი **გვახარია** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე გვახარია — ფილოლოგი, ირანისტი 
* ალექსანდრე გვახარია — პედაგოგი
* გიორგი გვახარია — გეოლოგი
* გიორგი გვახარია — საბჭოთა სამეურნეო მოხელე
* გოგი გვახარია — ჟურნალისტი, ხელოვნებათმცოდნე
* ვაჟა გვახარია — მუსიკოსი, ფილოლოგი
* ვლადიმერ გვახარია — გეოგრაფი
* ვლადიმერ გვახარია — რუსეთის იმპერიის არმიის პოლკოვნიკი
* ირაკლი გვახარია — ექიმი, კარდიოლოგი
* ნოდარ გვახარია — სპორტსმენი (წყალბურთელი)

კატეგორია:გვახარიები
კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
შევარდნაძე

საკუთარი სახელი **შევარდნაძე** შეიძლება აღნიშნავდეს ერთ-ერთ შემდეგ პიროვნებათაგანს:

* ედუარდ შევარდნაძე — ქართველი პოლიტიკოსი, საქართველოს პრეზიდენტი
* დათიკო შევარდნაძე — ქართველი  ფირალი, ტერორისტი და რევოლუციონერი
* დიმიტრი შევარდნაძე — ქართველი  ფერმწერი, თეატრისა და კინოს მხატვარი
* ნანული შევარდნაძე — ქართველი ჟურნალისტი და აქტივისტი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
Video Pinball-ის სერია

**Video Pinball** — პირველი თაობის გამოყოფილი სახლის სათამაშო კონსოლების სერია, წარმოებული და გამოცემული კომპანია Atari, Inc.-ის მიერ 1977 წელს. Video Pinball-ის პირველ მოდელში ინტეგრირებული იყო სამი თამაში: პინბოლი, კალათბურთი და ატარის არკადული თამაშის, „Breakout“-ის პორტირებული ვერსია. ამავე მოდელში ჩაშენებული იყო Atari-ს წარმოებული ჩიპი 011500-11/C011512-05.

Video Pinball-ზე ხელმისაწვდომი იყო 7 თამაში — პინბოლის ოთხი ვარიაცია, კალათბურთი და „Breakout“-ის ორი ვერსია. საერთო ჯამში გამოვიდა კონსოლის სამი მოდელი.

## გალერეა

ფაილი:Atari Video Pinball C-380.jpg|თეთრი ფერის ადრეული ვერსია
ფაილი:Sears Pinball Breakaway.jpg|Sears Pinball Breakaway

## სქოლიო
კატეგორია:არკადული თამაშები
კატეგორია:გამოყოფილი კონსოლები
კატეგორია:პინბოლის ჟანრის ვიდეო თამაშები
კატეგორია:პირველი თაობის ვიდეო თამაშების კონსოლები
კატეგორია:1970-იანების სათამაშოები
კატეგორია:1970-იანების სათამაშოები
კატეგორია:1970-იანების სათამაშოები
კატეგორია:ვიდეო თამაშები შემუშავებული ამერიკის შეერთებულ შტატებში
კატეგორია:ვიდეო თამაშები შემუშავებული ამერიკის შეერთებულ შტატებში
კიტოვანი

საკუთარი სახელი **კიტოვანი** შეიძლება აღნიშნავდეს ერთ-ერთ შემდეგ პიროვნებათაგანს:

* იოსებ კიტოვანი — ქართველი ინჟინერი 
* შალვა კიტოვანი — ქართველი ინჟინერი და პედაგოგი
* თენგიზ კიტოვანი — ქართველი პოლიტიკოსი და სამხედრო პირი
კოსტავა

საკუთარი სახელი **კოსტავა** შეიძლება აღნიშნავდეს ერთ-ერთ შემდეგ პიროვნებათაგანს:

* არჩილ კოსტავა — ქართველი მეტალურგი
* გრიგოლ კოსტავა — ქართველი მსახიობი
* გურამ კოსტავა — ქართველი სპორტსმენი, მოფარიკავე
* ზაურ კოსტავა — ქართველი პოლიტიკოსი 
* ზურაბ კოსტავა — ქართველი ინჟინერი, პოლიტიკოსი 
* თამაზ კოსტავა — ქართველი სპორტსმენი, ფეხბურთელი
* მერაბ კოსტავა — ქართველი პოლიტიკური დისიდენტი, პედაგოგი-მუსიკისმცოდნე, პოეტი, პუბლიცისტი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
მამარდაშვილი

საკუთარი სახელი **მამარდაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* აბელ მამარდაშვილი — ქართველი ექიმი
* გიორგი მამარდაშვილი — ქართველი ფეხბურთელი
* მერაბ მამარდაშვილი — ქართველი ფილოსოფოსი
* რევაზ მამარდაშვილი — ქართველი ინჟინერი

კატეგორია:ქართული გვარები
სიგუა

საკუთარი სახელი **სიგუა** შეიძლება აღნიშნავდეს ერთ-ერთ შემდეგ პიროვნებათაგანს:

* თენგიზ სიგუა — ქართველი ინჟინერ-მეტალურგი, პოლიტიკოსი
* ოთარ სიგუა — ქართველი ნეიროქირურგი
* რევაზ სიგუა — ქართველი ნევროლოგი
* სოსო სიგუა — ქართველი ლიტერატურათმცოდნე, პოლიტიკოსი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
კუკავა

საკუთარი სახელი **კუკავა** შეიძლება აღნიშნავდეს ერთ-ერთ შემდეგ პიროვნებათაგანს:

* ზვიად კუკავა — ქართველი იურისტი და პოლიტიკოსი
* თამარ კუკავა — ქართველი ფილოსოფოსი
* კახა კუკავა — ქართველი იურისტი და პოლიტიკოსი 

კატეგორია:ქართული გვარები
ნადიბაიძე

საკუთარი სახელი **ნადიბაიძე** შეიძლება აღნიშნავდეს ერთ-ერთ შემდეგ პიროვნებათაგანს:

* ვარდიკო ნადიბაიძე — ქართველი სამხედრო პირი
* ნიკოლოზ  ნადიბაიძე — ქართველი მომღერალი
* ფიდო  ნადიბაიძე — ქართველი ფილოსოფოსი

კატეგორია:ნადიბაიძეები
კატეგორია:ქართული გვარები
ჭითანავა

საკუთარი სახელი **ჭითანავა** შეიძლება აღნიშნავდეს ერთ-ერთ შემდეგ პიროვნებათაგანს:

* ანზორ ჭითანავა — ქართველი ინჟინერ-ენერგეტიკოსი
* ლერი ჭითანავა — ქართველი ინჟინერი, პოლიტიკოსი და თანამდებობის პირი
* ნოდარ ჭითანავა — ქართველი ეკონომისტი და პედაგოგი
* ოთარ ჭითანავა — ქართველი გეოგრაფი, გეოლოგი და თანამდებობის პირი

კატეგორია:ქართული გვარები
გვარამია

საკუთარი სახელი **გვარამია** შეიძლება აღნიშნავდეს ერთ-ერთ შემდეგ პიროვნებათაგანს:

* ალეკო გვარამია — აფხაზი მათემატიკოსი, საზოგადო მოღვაწე
* ვახტანგ გვარამია — ქართველი იურისტი, სახელმწიფო მოხელე, პოლიტიკოსი
* ვიქტორ გვარამია — ქართველი საბჭოთა სახელმწიფო მოხელე
* ნიკა გვარამია — ქართველი იურისტი, სახელმწიფო მოხელე, ჟურნალისტი
* რუსუდან გვარამია — ქართველი ფილოლოგი, არაბისტი 

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
პაქსაშვილი

საკუთარი სახელი **პაქსაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ვიოლეტა პაქსაშვილი — ქართველი მსახიობი
* ლერი პაქსაშვილი — ქართველი რეჟისორი

კატეგორია:ქართული გვარები
ჟუზე (ბრაზილიის პრინცი)

**ჟუზე დე ბრაგანსა** (; დ. 20 აგვისტო, 1761 — გ. 11 სექტემბერი, 1788) — ბრაგანსის დინასტიის წარმომადგენელი. პორტუგალიის მეფე პედრუ III-ისა და დედოფალ მარია I-ის უფროსი ვაჟი. პორტუგალიის ტახტის მემკვიდრე და ბრაზილიის პრინცი. იგი ნაადრევად ემსხვერპლა ჩუტყვავილას, რის გამოც ვერ შეძლო ტახტზე ასვლა. 

## ბიოგრაფია 
ჟუზე დაიბადა 1761 წლის 20 აგვისტოს აჟუდაში. იგი იყო პორტუგალიის მეფე პედრუ III-ისა და მისი მეუღლის, დედოფალ მარია I-ის უფროსი ვაჟი. მას სახელი პაპის, მეფე ჟუზე I-ის პატივსაცემად დაარქვეს. აღსანიშნავია, რომ მისი მშობლები ერთმანეთისათვის ღვიძლი ბიძა-ძმის შვილი იყვნენ. მიუხედავად მათი ასეთი ახლონათესავური კავშირისა, მათი ყველა შვილი ჯანმრთელი იყო. დაბადებისთანავე მას მიენიჭა ბეირასა და ბრაზილიის პრინცის წოდება, რაც ტახტის მემკვიდრეობას ნიშნავდა. 

1777 წლის 21 თებერვალს, 15 წლის ჟუზე დააქორწინეს მის 30 წლის ღვიძლ დეიდაზე, ინფანტა მარია ბენედიტა პორტუგალიელზე. აღსანიშნავია, რომ ქორწინებამდე სამი დღით ადრე გარდაიცვალა მეფე ჟუზე I. 

წყვილს ქორწინებაში შვილები არ ჰყოლია. მარია ბენედიტა მხოლოდ ორჯერ დაორსულდა 1781 და 1786 წლებში, მაგრამ ორივეჯერ მუცელი მოეშალა. ჟუზე გარდაიცვალა 1788 წლის 11 სექტემბერს აჟუდაში, ჩუტყვავილათი. იგი დაკრძალეს ბრაგანსების საგვარეულო აკლდამაში, ლისაბონში. ვინაიდან მას შვილი არ დარჩენია, მისი მშობლების შემდეგ მეფე მისი ძმა, ჟუან VI გახდა. 

## ლიტერატურა 
* Chisholm, Hugh, ed. (1911). "John VI. of Portugal" . Encyclopædia Britannica. 15 (11th ed.). Cambridge University Press. p. 444.

კატეგორია:დაბადებული 20 აგვისტო
კატეგორია:დაბადებული 1761
კატეგორია:გარდაცვლილი 11 სექტემბერი
კატეგორია:გარდაცვლილი 1788
კატეგორია:ბრაგანსები
კატეგორია:ტახტის მემკვიდრეები რომლებმაც ვერ შეძლეს ტახტზე ასვლა
კატეგორია:ყვავილით გარდაცვლილები
კატეგორია:ლისაბონში დაბადებულები
პაპიაშვილი

საკუთარი სახელი **პაპიაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ვახტანგ პაპიაშვილი — ქართველი ინჟინერი
* თინათინ პაპიაშვილი — ქართველი ექიმი
* იაკობ პაპიაშვილი — ქართველი ინჟინერი, მთარგმნელი, მკვლევარი, მწერალი, პოეტი, პუბლიცისტი
* ივანე პაპიაშვილი — ქართველი მომღერალი, პედაგოგი
* ოთარ პაპიაშვილი — ქართველი მოცეკვავე, ქორეოგრაფი
* ციალა პაპიაშვილი — ქართველი მუსიკოსი, პედაგოგი
* ჯემალ პაპიაშვილი — ქართველი ინჟინერი

*
კატეგორია:ქართული გვარები